****

ประกาศองค์การบริหารส่วนตำบลปากช่อง

**เรื่อง สอบราคาจ้างซ่อมแซมถนนลาดยางเคฟซีล จำนวน 1 โครงการ**

**ตำบลปากช่อง อำเภอปากช่อง จังหวัดนครราชสีมา**

 ด้วยองค์การบริหารส่วนตำบลปากช่อง มีความประสงค์จะสอบราคาจ้างซ่อมแซมถนนลาดยางเคฟซีล จำนวน 1 โครงการ รายละเอียดดังนี้

 1. โครงการซ่อมแซมถนนลาดยางเคฟซีล พร้อมวางท่อ (บริเวณหมู่ที่ 20-หมู่ที่ 15) บ้านไทยเจริญ หมู่ที่ 20 ตำบลปากช่อง อำเภอปากช่อง จังหวัดนครราชสีมา โดยทำการซ่อมแซมถนนลาดยางชนิดผิวเรียบ (เคฟซีล) ผิวจราจรกว้าง 6.00 เมตร ยาว 365 เมตร หรือคิดเป็นพื้นที่ซ่อมแซมถนนลาดยางไม่น้อยกว่า 2,190 ตร.เมตร และวางท่อ ค.ส.ล.อัดแรง ขนาดเส้นผ่าศูนย์กลาง 0.40 X 1.00 จำนวน16 ท่อน พร้อมยาแนวรอยต่อขุดฝังกลบ พร้อมตีเส้นจราจรด้วยสีเทอร์โมพลาสติก จำนวน 88 ตร.เมตร ก่อสร้างตามแบบ อบต.ปากช่อง รวมป้ายโครงการตามแบบมาตรฐาน

 **ราคากลาง** ของงานก่อสร้างในครั้งนี้ **เป็นเงิน 762,000.- บาท (-เจ็ดแสนหกหมื่นสองพันบาทถ้วน-)**

**ผู้มีสิทธิเสนอราคาจะต้องมีคุณสมบัติดังต่อไปนี้**

 1. เป็นนิติบุคคล ที่มีอาชีพรับจ้างงานที่สอบราคาด้งกล่าว

 2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐบาล หรือหน่วยงานบริหารราชการส่วนท้องถิ่นในขณะที่ยื่นซองสอบราคา

 3. มีผลงานก่อสร้างประเภทเดียวกัน **ในวงเงินไม่น้อยกว่า 381,000.- บาท (-สามแสนแปดหมื่นหนึ่งพันบาทถ้วน-)**

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลปากช่อง ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

 กำหนดยื่นซองสอบราคา ในวันที่ 24 เดือน กุมภาพันธ์ พ.ศ. 2555 ถึงวันที่ 12 เดือน มีนาคม พ.ศ. 2555 ตั้งแต่เวลา 08.30 น. ถึง 16.30 น. ณ ส่วนการคลัง อบต.ปากช่อง และกำหนดเปิดซองใบเสนอราคาในวันที่ 13 เดือน มีนาคม พ.ศ. 2555 ตั้งแต่เวลา 11.00 น. เป็นต้นไป ณ ศูนย์รวมข้อมูลข่าวสารการซื้อหรือการจ้างของ อบต. ระดับอำเภอ (ที่ว่าการอำเภอปากช่อง)

-2-

 ผู้สนใจติดต่อขอรับ / ซื้อเอกสารสอบราคาในราคาชุดละ 900.-บาท (-เก้าร้อยบาทถ้วน-) ได้ที่ทำการองค์การบริหารส่วนตำบลปากช่อง ระหว่างวันที่ 24 เดือน กุมภาพันธ์ พ.ศ. 2555 ถึงวันที่ 12 เดือน มีนาคม พ.ศ. 2555 ตั้งแต่เวลา 08.30 น. ถึง 16.30 น. ดูรายละเอียดได้ที่เว็บไซต์ [www.pakchongsao.go.th](http://www.pakchongsao.go.th) , [www.koratlocal.go.th](http://www.koratlocal.go.th) หรือสอบถามทางโทรศัพท์ หมายเลข 0-4431-8001 , 0-4431-8110 ได้ที่ส่วนการคลัง งานพัสดุ ในวันและเวลาราชการ

 ประกาศ ณ วันที่ 24 เดือน กุมภาพันธ์ พ.ศ. 2555

 ( นายเสกสันต์ ทองสวัสดิ์วงศ์ )

 นายกองค์การบริหารส่วนตำบลปากช่อง

# เอกสารสอบราคาจ้าง เลขที่ 6 / 2555

**การจ้างซ่อมแซมถนนลาดยางเคฟซีล จำนวน 1 โครงการ**

**ตามประกาศองค์การบริหารส่วนตำบลปากช่อง ลงวันที่ 24 กุมภาพันธ์ 2555**

องค์การบริหารส่วนตำบลปากช่อง ซึ่งต่อไปนี้เรียกว่า “ องค์การบริหารส่วนตำบล ” มีความประสงค์จะสอบราคาจ้างซ่อมแซมถนนลาดยางเคฟซีล จำนวน 1 โครงการ รายละเอียดดังนี้

 1. โครงการซ่อมแซมถนนลาดยางเคฟซีล พร้อมวางท่อ (บริเวณหมู่ที่ 20-หมู่ที่ 15) บ้านไทยเจริญ หมู่ที่ 20 ตำบลปากช่อง อำเภอปากช่อง จังหวัดนครราชสีมา โดยทำการซ่อมแซมถนนลาดยางชนิดผิวเรียบ (เคฟซีล) ผิวจราจรกว้าง 6.00 เมตร ยาว 365 เมตร หรือคิดเป็นพื้นที่ซ่อมแซมถนนลาดยางไม่น้อยกว่า 2,190 ตร.เมตร และวางท่อ ค.ส.ล.อัดแรง ขนาดเส้นผ่าศูนย์กลาง 0.40 X 1.00 จำนวน16 ท่อน พร้อมยาแนวรอยต่อขุดฝังกลบ พร้อมตีเส้นจราจรด้วยสีเทอร์โมพลาสติก จำนวน 88 ตร.เมตร ก่อสร้างตามแบบ อบต.ปากช่อง รวมป้ายโครงการตามแบบมาตรฐาน

 **ราคากลาง** ของงานก่อสร้างในครั้งนี้ **เป็นเงิน 762,000.- บาท (-เจ็ดแสนหกหมื่นสองพันบาทถ้วน-)**

โดยมีข้อแนะนำและข้อกำหนด ดังต่อไปนี้

 **1. เอกสารแนบท้ายเอกสารสอบราคา**

1.1 แบบรูปรายละเอียด

1.2 แบบใบเสนอราคา

1.3 แบบสัญญาจ้าง

1.4 แบบหนังสือค้ำประกัน (หลักประกันสัญญา)

 **2. คุณสมบัติของผู้เสนอราคา**

2.1 ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียน

ชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อ หรือห้ามเข้าเสนอราคากับองค์การบริหารส่วนตำบล

2.2 ผู้เสนอราคาต้องไม่เป็นผู้ได้รับเอกสิทธิ์หรือความคุ้นกัน ซึ่งอาจปฏิเสธไม่ยอมขึ้น

ศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้นกันเช่นว่านั้น

2.3 ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับ

งานที่สอบราคาจ้าง **ในวงเงินไม่น้อยกว่า 381,000.- บาท (-สามแสนแปดหมื่นหนึ่งพันบาทถ้วน-)**และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

-2-

**3. หลักฐานการเสนอราคา**

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้

3.1 สำเนาหนังสือรับรองการจดทะเบียนห้างหุ้นส่วนบริษัท และสำเนาใบทะเบียนมูลค่าเพิ่ม

(ถ้ามี) พร้อมทั้งรับรองสำเนาถูกต้อง

 3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

3.3 สำเนาหนังสือรับรองผลงานก่อสร้างพร้อมทั้งรับรองสำนาถูกต้อง

3.4 บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์

ค่าแรงงาน ภาษีประเภทต่าง ๆ รวมทั้งกำไรไว้ด้วย

3.5 บัญชีรายการเอกสารทั้งหมดที่ได้ยื่นพร้อมกับซองสอบราคา

 **4. การยื่นซองสอบราคา**

4.1 ผู้เสนอราคาต้องยื่นเสนอราคา ตามแบบที่กำหนดไว้ในเอกสารสอบราคานี้โดยไม่มีเงื่อนไข

ใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อผู้เสนอราคาให้ชัดเจน จำนวนเงินที่เสนอต้องระบุตรงกันทั้งตัวเลข และตัวอักษร โดยไม่มีการขูดลบ หรือแก้ไข หากมีการขูดลบ ตก เติม แก้ไข เปลี่ยนแปลงว่าจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง

4.2 ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน

 ในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้

ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้ด้วยแล้ว

ราคาที่เสนอ จะต้องเสนอกำหนดยืน**ราคาไม่น้อยกว่า 90 วัน** นับแต่วันเว้นเปิดซองสอบ

ราคา โดยภายในกำหนดยืนราคา ผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

4.3 ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จ**ไม่เกิน 60 วัน** นับถัด

จากวันลงนามในสัญญา หรือมีหนังสือแจ้งจากองค์การบริหารส่วนตำบลให้เริ่มทำงาน

 4.4 ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

 4.5ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานกรรมการเปิดซองสอบราคา โดยระบุที่หน้าซองว่า “ ใบเสนอราคาตามเอกสารสอบราคาจ้าง เลขที่ 6 / 2555 ” โครงการซ่อมแซมถนนลาดยางเคฟซีล จำนวน 1 โครงการ ยื่นโดยตรงต่อองค์การบริหารส่วนตำบลปากช่อง ตั้งแต่วันที่ 24 กุมภาพันธ์ 2555 ถึง วันที่ 12 มีนาคม 2555 ระหว่างเวลา 08.30 น. ถึง 16.30 น. ณ ส่วนการคลัง (งานพัสดุ) อบต.ปากช่อง เมื่อพ้นกำหนดยื่นซองสอบราคาแล้วจะไม่รับซองสอบ

-3-

ราคาโดยเด็ดขาดและคณะกรรมการเปิดซองสอบราคาจะ เปิดซองสอบราคาในวันที่ 13 มีนาคม 2555 ตั้งแต่เวลา 11.00 น. เป็นต้นไป ณ ศูนย์รวมข้อมูลข่าวสารการจัดซื้อหรือการจ้างของ อบต. ระดับอำเภอ (ที่ว่าการอำเภอปากช่อง ชั้น 3)

**5. หลักเกณฑ์และสิทธิในการพิจารณาราคา**

5.1 ในการสอบราคาครั้งนี้ องค์การบริหารส่วนตำบลปากช่อง จะพิจารณาตัดสินด้วยราคา

รวม

 5.2 หากผู้เสนอราคารายใด มีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้วคณะกรรมการ พิจารณาผลการสอบราคาจะไม่รับพิจารณาราคาผู้เสนอราคารายนั้น เว้นแต่เป็นข้อผิดพลาด หรือหลงผิดเพียงเล็กน้อย

หรือผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาแล้วเห็นว่าจะเป็นประโยชน์ต่อองค์การบริหารส่วนตำบลปากช่อง เท่านั้น

 5.3 องค์การบริหารส่วนตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้

(1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐาน

การรับเอกสารสอบราคาขององค์การบริหารส่วนตำบล

(2) ไม่กรอกชื่อนิติบุคคลหรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา

 (3) เสนอรายละเอียดแตกต่างไปจากเงื่อนไขที่กำหนดในเอกสารสอบราคา ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

 (4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ ลงลายมือชื่อพร้อมประทับตรา (ถ้ามี) กำกับไว้

 5.4 ในการตัดสินการสอบราคาหรือในการทำสัญญา คณะกรรมการพิจารณาผลการสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลปากช่อง มีสิทธิจะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

 5.5 องค์การบริหารส่วนตำบล ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างโดยก็ได้ สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลปากช่อง เป็นเด็ดขาด ผู้เสนอราคาจะเรียกค่าเสียหายใด ๆ มิได้ รวมทั้งองค์การบริหารส่วนตำบลปากช่อง จะพิจารณายกเลิกการสอบ

ราคา และลงโทษผู้เสนอราคาเสมือนเป็นผู้ทิ้งงาน หากมีเหตุที่เชื่อได้ว่าการเสนอราคากระทำไปโดยไม่สุจริต หรือมีการสมยอมกันในการเสนอราคา

-4-

 ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่า ไม่อาจดำเนินงานตามสัญญาได้ คณะกรรมการพิจารณาผลการสอบราคาหรือองค์การบริหารส่วนตำบลปากช่อง จะให้เสนอราคา

นั้น ชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จ

สมบูรณ์ หากคำชี้แจงไม่เป็นที่รับฟังได้องค์การบริหารส่วนตำบลปากช่อง มีสิทธิที่จะไม่รับราคาของผู้เสนอราคารายนั้น

**6. การทำสัญญาจ้าง**

 ในกรณีที่ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบลปากช่อง **ภายใน 7 วัน** นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้า ของราคาค่าจ้างที่สอบราคาได้ ให้องค์การบริหารส่วนตำบลปากช่องยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้

6.1 เงินสด

 6.2 เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ทำสัญญาหรือก่อนหน้านั้นไม่เกิน 3 วันทำการของทางราชการ

6.3 หนังสือค้ำประกันของธนาคารภายในประเทศ ตามแบบหนังสือค้ำประกัน ดังระบุ

ในข้อ 1.4

6.4 พันธบัตรรัฐบาลไทย

 6.5หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด

6.6เมื่อทางองค์การบริหารส่วนตำบลปากช่อง ได้ตกลงทำสัญญากับผู้รับจ้างแล้ว ผู้รับจ้าง

ต้องส่งผลการทดสอบคอนกรีต ก่อนส่งมอบงาน และผู้รับจ้างจะต้องเป็นผู้ออกค่าใช้จ่ายที่เกิดขึ้นเองทั้งหมดหลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว

**7. ค่าจ้างและการจ่ายเงิน (สัญญาเป็นราคาเหมารวม)**

องค์การบริหารส่วนตำบลปากช่อง จะจ่ายเงินค่าจ้าง เป็นจำนวนในอัตราร้อยละ 100 ของค่าจ้างเมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งสถานที่ก่อสร้างให้สะอาดเรียบร้อย

**8. อัตราค่าปรับ**

ค่าปรับตามแบบสัญญาจ้างจะกำหนดในอัตราร้อยละ0.10ของค่าจ้างตามสัญญาต่อวัน

**9.การรับประกันความชำรุดบกพร่อง**

ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 1 ปี นับถัดจากวันที่องค์การบริหารส่วนตำบลปากช่องได้รับมอบงาน โดยผู้รับจ้างจะต้องรับจัดการซ่อมแซมแก้ไขให้ใช้การได้ดีดังเดิมภายใน 15 วัน นับถัดจากวันที่ได้รับแจ้งความชำรุดบกพร่อง

-5-

**10.ข้อสงวนสิทธิในการเสนอราคาและอื่น ๆ**

10.1 เงินค่าจ้างสำหรับงานจ้างครั้งนี้ได้มาจาก**เงินจ่ายขาดเงินสะสม ปีงบประมาณ พ.ศ. 2555**

10.2 เมื่อองค์การบริหารส่วนตำบลปากช่อง ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้จ้างจะต้องสั่งหรือนำสิ่งของดังกล่าวเข้ามาจากต่างประเทศ

และของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมพาณิชยนาวี ดังนี้

 (1)แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการ

ส่งเสริมการพาณิชนาวีภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (2) จัดการให้สิ่งของที่ดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจาก

ต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้น โดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคม ประกาศยกเว้นให้บรรทุกโดยเรืออื่น

(3) ในกรณีที่ไม่ปฏิบัติตาม (1) หรือ (2) ผู้ขายจะต้องรับผิดตามกฎหมายว่าด้วยการส่งเสริม

การพาณิชย์นาวี

 10.3 ผู้เสนอราคาซึ่งองค์การบริหารส่วนตำบลปากช่อง ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 6 องค์การบริหารส่วนตำบลปากช่อง อาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

10.4 องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดใน

แบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

 **11. มาตรฐานฝีมือช่าง**

 เมื่อองค์การบริหารส่วนตำบลปากช่อง ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่า ในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากระทรวงแรงงานและสวัสดิการสังคม หรือผู้มีวุฒิบัตร ระดับ ปวช. ปวส. และปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้

ในอัตราไม่ต่ำกว่าร้อยละ 10 ของแต่ละสาขาช่าง แต่จะต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้

 11.1………………..ช่างโยธา........................

 11.2.................ช่างก่อสร้าง...................

11.3.................ฯลฯ................................

 **12.ในระหว่างระยะเวลาการก่อสร้างผู้รับจ้างถึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด**

-6-

องค์การบริหารส่วนตำบลปากช่อง

( นายเสกสันต์ ทองสวัสดิ์วงศ์ )

นายกองค์การบริหารส่วนตำบลปากช่อง

วันที่ 24 เดือน กุมภาพันธ์ พ.ศ. 2555